Aegviidust suundusime edasi Tamsalu poole. Aga kuna pliksil oli vahepeal juba söögiaeg saabunud ja tema poolt juba ka väikestviisi virinat kostus, siis tegime peatuse Jänedal, Musta Täku Tallis, kus siis meie palvel plixi toitu  väheke soojendati (ehkki kassatädi vaatas mind selle palve peale küll paar hetke sellise "Hmmmz!"-pilguga :P) ja ta oma eine kätte sai. Meesterahvad lõbustasid endid seniks jäätisega. Ja niipalju kui kõrvallaua taldrikuilt paistis, oleks seal võinud ka igati korraliku kõhutäie muudki süüa saada, kui sel hetkel teistelgi peale plixi kõhud tühjad oleks olnud. Aga kuna vanaema oli ennist just üht-teist söögikraami kokku ostnud, et pärast hauaplatsidega sebimist väike piknik pidada, siis me hoidsime oma isu selle  jaoks :). Aga täiesti võimalik, et järgmisel korral sealt läbi sõitma sattudes me seal pisikese lõunapausi ära peame.